钦定古今图书集成/理学汇编/文学典/第092卷 > 陈基
## 钦定古今图书集成/理学汇编/文学典/第092卷 > 陈基

按《明外史赵埙传》：“基字敬初，临海人。少与兄聚受业
于义乌黄溍。从溍游京师，授经筵检讨。尝为人草谏
章，力陈顺帝并后之失。顺帝知而怒，欲罪之，引避归
里。已，奉母入吴，教授自给。江南用兵，元开行枢密院，
起基为都事，𨍭江西行省郎中，参张士信军事。自杭
赴吴，复参太尉张士诚军事。士诚称王，基独谏止，欲”
杀之，不果。已，超授内史，迁学士。吴平，召修《元史》，赐金
而还。洪武三年冬，卒于常熟旅舍。初，士诚与太祖相
持，基在其幕府，书檄多指斥。及吴亡，吴臣多见诛，基
独免。世所传《夷白集》，其指斥之文犹备列云。